THAI ตั้ง “ณัฐพงศ์ สมิตอำไพพิศาล” นั่งเก้าอี้รอง กก.ผอ.ใหญ่สายการเงินและบัญชี
THAI ตั้ง "ณัฐพงศ์ สมิตอำไพพิศาล" นั่งเก้าอี้รอง กก.ผอ.ใหญ่สายการเงินและบัญชี โดยมีผลตั้งแต่วันที่ 1 กุมภาพันธ์ 2562
11 ก.พ. 2562

บริษัท การบินไทย จำกัด (มหาชน) หรือ THAI เปิดเผยว่า ที่ประชุมคณะกรรมกาบริษัทมีมติแต่งตั้ง นายณัฐพงศ์ สมิตอำไพพิศาล ดำรงตำแหน่งรองกรรมการผู้อำนวยการใหญ่สายการเงินและการบัญชี โดยมีผลตั้งแต่วันที่ 1 กุมภาพันธ์ 2562
ทั้งนี้ นายณัฐพงศ์ จบการศึกษาในระดับปริญญาตรีคณะเศรษฐศาสตร์ (เกียรตินิยม) มหาวิทยาลัยธรรมศาสตร์ ปริญญาโทด้านเศรษฐศาสตร์ ภาคภาษาอังกฤษ มหาวิทยาลัยธรรมศาสตร์ เคยดำรงตำแหน่งผู้จัดการอาวุโสกิจการธนาคารต่างประเทศ ด้านบริหารการเงิน ธนาคารกรุงเทพ ก่อนที่จะดำรงตำแหน่งรองกรรมการผู้อำนวยการใหญ่สายการเงินและการบัญชี THAI